ปัจจัยเชิงสาเหตุที่ส่งผลประสิทธิผลของโรงเรียนประถมศึกษาจังหวัดชัยภูมิ
Causal Factors Affecting the Effectiveness of Primary Schools in Chaiyaphum Province
การบริหารการศึกษา
โรงเรียนประถมศึกษา
การวิจัยนี้มีวัตถุประสงค์เพื่อ 1) ศึกษาระดับประสิทธิผลของโรงเรียนประถมศึกษาจังหวัดชัยภูมิ และ 2) ศึกษาและวิเคราะห์ปัจจัยสาเหตุที่ส่งผลต่อประสิทธิผลของโรงเรียนประถมศึกษาจังหวัดชัยภูมิ การวิจัยเป็นแบบผสมวิธี โดยใช้ระเบียบวิธีเชิงปริมาณและเชิงคุณภาพ ประชากรที่ใช้ในการศึกษา ประกอบด้วย ผู้บริหารสถานศึกษา ครูและบุคลากรทางการศึกษา โรงเรียนสังกัดสำนักงานเขตพื้นที่การศึกษาประถมศึกษาชัยภูมิ เขต 1 เขต 2 และเขต 3 ในจังหวัดชัยภูมิ จำนวน 683 โรงเรียน มีจำนวนประชากรรวมทั้งสิ้น 6,094 คน เลือกกลุ่มตัวอย่างโดยวิธีการสุ่มแบบหลายขั้นตอน คือ 1) แบ่งจำนวนโรงเรียนสังกัดสำนักงานเขตพื้นที่การศึกษาประถมศึกษาชัยภูมิ เขต 1 เขต 2 และเขต 3 ออกเป็น 3 strata คือ ขนาดเล็ก ขนาดกลาง และขนาดใหญ่ 2) โรงเรียนขนาดเล็กจำนวน 410 โรงเรียน สุ่มมา 180 โรงเรียน ได้กลุ่มตัวอย่าง จำนวน 520 คน โรงเรียนขนาดกลางจำนวน 241 โรงเรียน จำนวน 72 โรงเรียน ได้กลุ่มตัวอย่างจำนวน 342 คน และโรงเรียนขนาดใหญ่จำนวน 32 โรงเรียน สุ่มมาอีก 16 โรงเรียน ได้กลุ่มตัวอย่าง จำนวน 138 คน รวมผู้ให้ข้อมูล 1,000 คน แต่ข้อมูลกลับคืนมาเพียง 878 คน คิดเป็นร้อยละ 87.80 เครื่องมือที่ใช้ในการวิจัยเป็นแบบสอบถามเชิงปริมาณ และการสัมภาษณ์เชิงลึกผู้บริหารโรงเรียน จำนวน 15 คน เพื่อให้ประสบการณ์ซึ่งสนับสนุนข้อมูลเชิงปริมาณ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน ผลการวิจัยพบว่า 1.ระดับประสิทธิผลของโรงเรียนประถมศึกษาในจังหวัดชัยภูมิ ได้ค่าดัชนีประสิทธิผลของโรงเรียน สูงสุดคือ การบรรลุเป้าหมายของงาน มีค่าเฉลี่ยอยู่ที่ 4.07 รองลงมาคือ คุณภาพผู้สำเร็จการศึกษา มีค่าเฉลี่ยอยู่ที่ 3.95 และ ความพึงพอใจของผู้รับบริการ มีค่าเฉลี่ยอยู่ที่ 3.94 ค่าตามลำดับ 2.การวิเคราะห์ปัจจัยสาเหตุที่ส่งผลต่อระดับประสิทธิผลของโรงเรียนประถมศึกษา จังหวัดชัยภูมิ มีความสอดคล้องกับข้อมูลเชิงประจักษ์ตามโมเดลปัจจัยเชิงสาเหตุที่ส่งผลต่อประสิทธิผลของโรงเรียนประถมศึกษา ตัวแปรเชิงสาเหตุได้มีน้ำหนักถ่วงน้ำหนักอย่างมีนัยสำคัญทางสถิติระดับ .01 ทุกตัว โดยตัวแปรที่มีน้ำหนักถ่วงสูงสุด คือ การบรรลุเป้าหมายของงาน 0.998 รองลงมา คือ บรรยากาศโรงเรียน 0.928 และ การมีส่วนร่วมของชุมชน 0.896 ตามลำดับ ส่วนตัวแปรที่มีน้ำหนักถ่วงน้ำหนักต่ำสุดคือ ความรู้ความสามารถของบุคลากร 0.643 คำสำคัญ: ปัจจัยเชิงสาเหตุ ประสิทธิผลของโรงเรียนประถมศึกษา
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
พีรพัฒน์ วัชรินทรางกูร
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต